EkBass/fiwiki-20250220-pages-articles huggingface dataset:
Sana Mustonen

Sana Mustonen, ent. Laine1990-luvun radioasemat (s. 1970) on suomalainen sanoittaja. Mustosen sanoituksiin kuuluvat muun muassa Robinin kappale "Frontside Ollie" ja Suvi Teräsniskan "Täydellinen elämä", sekä Yön "Hyvässä ja pahassa". Mustonen on tehnyt sanoituksia monille suomalaisille artisteille ja yhtyeille, muun muassa Pate Mustajärvelle, Topi Sorsakoskelle, Ressu Redfordille ja Jussi Rainiolle, Vicky Rostille, Tommi Läntiselle, Kristian Meurmanille, Finlandersille, Yölinnulle, Einille, Meiju Suvakselle, Heidi Kyrölle, Jore Marjarannalle, Sanille, Catcatille, Arja Korisevalle ja Charles Plogmanille. Hän on ollut naimisissa tuottaja Rauli Eskolinin kanssa. Mustosen sanoittamat kappaleet ovat menestyneet valtakunnallisissa sävellys- ja sanoituskilpailuissa. Suvi Teräsniskan esittämä Täydellinen elämä voitti Syksyn Sävel kilpailun vuonna 2013 sekä nimettiin samana vuonna Vuoden Iskelmäksi. Somero soikoon -kisan Mustonen on voittanut eri säveltäjien kanssa kolme kertaa. Takana on myös muun muassa Vuoden Joululaulukilpailun voitto, Pop n Roll -kisan voitto sekä Laulujen Loiskeet -kilpailun voitto. Vuonna 2024 Mustonen oli ehdolla Emma-gaalassa Vuoden musiikintekijäksi. Hänelle on myönnetty Kullervo Linna -palkinto ansioistaan iskelmäteosten sanoittajana. Sana Mustonen on päätoiminen sanoittaja ja asuu Hämeenlinnassa. Sana on myös julkaissut seitsemän runokirjaa Aurinko Kustannuksen kautta. == Lähteet == Luokka:Suomalaiset sanoittajat Luokka:Vuonna 1970 syntyneet Luokka:Elävät henkilöt
Celebrity Big Brother 10

Celebrity Big Brother 10 oli toinen Celebrity Big Brother kausi vuonna 2012. 27. maaliskuuta 2012 Channel 5 ilmoitti, että kymmenes Celebrity Big Brother kausi alkaa syksyllä 2012 normaalin tuotantokauden jälkeen. Kauden logo on samanlainen kuin normaalituotantokaudella.Updated: Big Brother's new eye unveiled by Channel 5 == Lähteet == Luokka:Julkkis Big Brother Luokka:Channel 5
Aggrotech

Aggrotech (myös tunnettu Hellektrona) on Elektro-industrialin alalaji, jossa huomattavia vaikutteita hardstyle/hardtrance musiikista. Aggrotech sisältää usein synkkiä ja aggressiivisiä biittejä, metallisia kitaroita ja trance elementtejä, synkkiä, depressiivisiä, militaristisia ja sopimattomia lyriikoita. Normaalisti vokaalit koostuvat särötetystä, korkeasta ja synteettisestä äänestä. Tunnetuimpia Aggrotech yhtyeitä ovat mm. Psyclon Nine, God Module, Grendel, Punto Omega, Dawn of Ashes, Hocico, Suicide Commando, X-Fusion, Unter Null, Preemptive Strike 0.1 sekä Tactical Sekt. == Lähteet == * en:Electro-industrial#Aggrotech
Mark Burdett Motorsport

Mark Burdett Motorsport on brittiläinen pikkuformulatalli. Tallin perusti vuonna 1994 entinen autourheilija Mark Burdett. Vuonna 1995 talli voitti Formula First-sarjan mestaruuden. Talli voitti sarjan mestaruuden neljä kertaa vuoteen 2000 mennessä, jolloin talli siirtyi kilpailemaan Formula Renault UK- ja Britannian F3-sarjoihin. Vuonna 2005 talli kilpaili Formula BMW UK- sarjassa. Tallin kuljettajina ovat ajaneet mm. Markus Niemelä ja Stian Sørlie. Nykyään talli kilpailee Formula Renault NEC-sarjassa. ==Lähteet== *https://archive.ph/20130419234828/http://www.burdettmotorsport.co.uk/index.php/team Luokka:Brittiläiset autourheilutallit
Sinitohtorinkukka

Sinitohtorinkukka eli tohtorinkukka (Brunfelsia pauciflora var. calycina) on koisokasveihin (heimo Solanaceae) kuuluva Brunfelsia pauciflora-lajin muunnos, jota viljellään huonekasvina.Räty ja Alanko 2004: 37 == Lähteet == * Räty, E. ja Alanko, P. 2004: Viljelykasvien nimistö. Puutarhaliitto. ISBN 951-8942-57-9 * Stevens, P. F. 2001–: Angiosperm Phylogeny Website. http://www.mobot.org/mobot/research/apweb/ === Viitteet === Luokka:Koisokasvit Luokka:Huonekasvit
Aaveratsastaja

Aaveratsastaja () on nimi seitsemälle eri Marvelin kustantamalle sarjakuvahahmolle. Alkuperäisen hahmon loivat Dick Ayers, Gary Friedrich ja Roy Thomas. Se teki ensi esiintymisensä vuonna 1967 Ghost Rider -sarjakuvalehden ensimmäisessä numerossa. Pääosin Aaveratsastaja tunnetaan Villin lännen hahmona. ==Aaveratsastajat== ===Carter Slade=== Alkuperäinen Aaveratsastaja oli Carter Slade, joka eli 1800-luvun lopulla taistellen rikollisia vastaan. Hän pukeutui amerikanintiaanin Flaming Starin antamaan fosforesoivan valkoiseen asuun, naamioon, viittaan ja hattuun. Lisäksi hän käyttöönsä valkoisen hevosen. Hahmo tunnettiin aluksi Ghost Riderina, kunnes 1970-luvulla Marvel loi samannimisen hahmon ja hahmo nimettiin Night Rideriksi vuosina 1974–1975 julkaistuissa sarjakuvissa ennen kuin se sai nykyisen nimensä Phantom Rider. Hän kuoli myöhemmin vuonna 1972 Western Gunfighters -sarjakuvassa, mutta on sittemmin esiintynyt satunnaisesti Aaveajajan sarjakuvissa aikamatkustustarinoissa. ===Jamie Jacobs=== Carter Sladen kuoltua hänen apurinsa Jamie Jacobs otti Aaveratsastajan roolin. Hän kuitenkin kuoli hyvin äkkiä ammuskelussa.Western Gunfighters nro 7 Viitattu 14.5.2012 ==Muissa medioissa== ===Elokuvissa=== *Sam Elliott näytteli Carter Sladea elokuvassa Ghost Rider – aaveajaja. Elokuvassa hahmo tunnettiin myös nimellä Caretaker, joka on eräs toinen hahmo Marvelin sarjakuvissa. Elokuvassa Slade on Johnny Blazen edeltäjä, joka noin 150 vuotta sitten ei tuonut sopimuksen mukaan Mefistolle hellbound sieluja. Sittemmin Slade on odottanut hänen roolinsa jatkajaa, jotta vapautuisi kirouksestaan. Toisin kuin sarjakuvissa, Phantom Rider esiintyi elokuvassa luurankona, joka ratsasti luurankohevosellaan. ===Videopeleissä=== *Marvel: Ultimate Alliance videopelissä Aaveajajan yksi vaihtoehtoisista asuista on Phantom Riderin puku, joka on merkitty nimellä Western. == Hahmoa näytelleet == Vuodet Näyttelijät Sarjat Elokuvat Konsolipelit 2007 Sam Elliott Ghost Rider – aaveajaja ==Lähteet== Luokka:Marvel-universumin supersankarit Luokka:Marvel-universumin superroistot Luokka:Kuvitteelliset westernhahmot
Takashi Usami

Takashi Usami (; s. 6. toukokuuta 1992 Nagaokakyō, Kioton prefektuuri) on japanilainen jalkapalloilija, joka on pelannut pääsarjatasolla Japanissa ja Saksassa. Hän on pelipaikaltaan hyökkääjä. Hän on pelannut Japanin A-maajoukkueessa 27 maaottelua. == Seurajoukkueura == Usami siirtyi Gamba Osakan junioreihin vuonna 2005 ja pelasi ensimmäisen J1 League -ottelunsa toukokuussa 2009. Hän oli kauden 2011–2012 lainalla saksalaisseura Bayern Münchenissä, jossa hän pelasi kolme bundesliigaottelua, yhden Saksan cupin ottelun ja yhden Mestarien liigan ottelun. Saksan cupissa hän teki yhden maalin. Kauden 2012–2013 Usami oli lainalla saksalaisseura Hoffenheimissa, jossa hän pelasi 20 bundesliigaottelua ja teki niissä kaksi maalia. Hän voitti Gamba Osakassa Japanin liigamestaruuden vuonna 2014. Usami palasi Saksaan kesällä 2016 ja pelasi kaudella 2016–2017 Augsburgissa 11 bundesliigaottelua. Kaudet 2017–2019 hän oli lainalla Fortuna Düsseldorfissa, jolle hän teki ensimmäisellä kaudella 2. Bundesliigassa 28 ottelussa kahdeksan maalia ja toisella kaudella Bundesliigassa 19 ottelussa yhden maalin. Kesällä 2019 hän palasi Gamba Osakaan. == Maajoukkueura == Usami pelasi useissa Japanin nuorisomaajoukkueissa. Hän pelasi kolme ottelua alle 17-vuotiaiden MM- kilpailuissa 2009. Hän pelasi neljä ottelua Lontoon olympialaisissa 2012 Japanin olympiajoukkueen sijoittuessa neljänneksi. Usami pelasi Japanin A-maajoukkueessa ensimmäisen kerran maaliskuussa 2015. MM-kilpailuissa 2018 hän tuli vaihdosta kentälle alkulohko-ottelussa Senegalia vastaan ja pelasi avauskokoonpanossa viimeisen alkulohko-ottelun Puolaa vastaan. Hän pelasi viimeisen A-maaottelunsa maaliskuussa 2019. Hän oli 27 A-maaottelussaan 13 kertaa avauskokoonpanossa ja teki niissä kolme maalia: maaliskuussa 2015 ystävyysottelussa Uzbekistania, lokakuussa 2015 MM-karsintaottelussa Syyriaa ja kesäkuussa 2016 ystävyysottelussa Bulgariaa vastaan. == Maajoukkuetilastot == Lähde: Japanin A-maajoukkueessa Vuodet ottelut maalit 2015 13 2 2016 5 1 2017 1 0 2018 7 0 2019 1 0 Yhteensä 27 3 === Lähteet === == Aiheesta muualla == *National Football Teams *Japan National Football Team Database Luokka:Japanilaiset jalkapalloilijat Luokka:Vuonna 1992 syntyneet Luokka:Elävät henkilöt
Sixto Sosa Díaz

Sixto Sosa Díaz (20. lokakuuta 1870 – 29. toukokuuta 1943) oli venezuelalainen roomalaiskatolinen piispa. Hänet vihittiin papiksi 22. joulukuuta 1894 ja nimitettiin Santo Tomás de Guayanan hiippakunnan apostoliseksi hallitsijaksi sekä Claudiopolis in Isaurian titulaaripiispaksi 14. kesäkuuta 1915. Piispaksi vihkiminen seurasi 31. lokakuuta. Pääkonsekraattorina toimi Carlo Pietropaoli, jota avustivat Felipe Neri Sendra ja Arturo Celestino Alvarez.Catholic- Hierarchy.org: Bishop Sixto Sosa Díaz Sosa Díaz sai 5. joulukuuta 1918 nimityksen Santo Tomás de Guayanan ja 16. kesäkuuta 1923 Cumanán piispaksi. Hän kuoli jälkimmäisessä virassa ollessaan 72-vuotias. == Lähteet == Luokka:Venezuelalaiset papit Luokka:Katoliset piispat Luokka:Vuonna 1870 syntyneet Luokka:Vuonna 1943 kuolleet
Bruniat

Bruniat (Brunia) on bruniakasveihin (heimo Bruniaceae) kuuluva kasvisuku, jossa on 37 lajia. Niitä esiintyy luonnonvaraisena Etelä-Afrikan Kapmaassa. Ainakin kahta lajia viljellään leikkokukiksi. == Lajeja == * hopeabrunia (Brunia laevis) * nuokkubrunia (Brunia noduliflora) * natalinaavepensas (Brunia trigyna tai Raspalia trigyna) == Lähteet == * Räty, E. ja Alanko, P 2004: Viljelykasvien nimistö. Puutarhaliitto. ISBN 951-8942-57-9 * Stevens, P. F. 2001–: Angiosperm Phylogeny Website. (Bruniaceae) === Viitteet === == Aiheesta muualla == * Finto: Kassu – Kasvien suomenkieliset nimet: Brunia Luokka:Bruniales
Antonio Napoletano

Antonio Napoletano (8. kesäkuuta 1937 Nocera Inferiore – 25. maaliskuuta 2019) oli italialainen roomalaiskatolinen piispa. Hänet vihittiin redemptoristien papiksi 19. maaliskuuta 1961 ja nimitettiin Sessa Auruncan hiippakunnan johtoon 19. marraskuuta 1994. Piispaksi vihkiminen seurasi 6. tammikuuta 1995. Pääkonsekraattorina toimi paavi Johannes Paavali II, jota avustivat Giovanni Battista Re ja Jorge María Mejía. Napoletano asetettiin virkaansa 11. helmikuuta 1995. Hän jäi eläkkeelle 25. kesäkuuta 2013.Catholic-Hierarchy.org: Bishop Antonio Napoletano, C.SS.R. == Lähteet == Luokka:Italialaiset piispat Luokka:Katoliset piispat Luokka:Vuonna 1937 syntyneet Luokka:Vuonna 2019 kuolleet
David Bergeaud

David Bergeaud (s. 1968 Pariisi, Ranska) on elokuva-, televisio- ja videopelisäveltäjä, joka on tunnettu Ratchet & Clank -pelisarjan musiikin säveltämisestä. ==Pelit== *Disruptor (1996) *Running Wild (1998) *Ratchet & Clank (2002) *Ratchet & Clank 2: Going Commando (2003) *Ratchet & Clank 3 (2004) *Ratchet: Gladiator (2005) *Resistance: Fall of Man (2006) *Ratchet & Clank: Size Matters (2007) *Ratchet & Clank: Tools of Destruction (2007) *Secret Agent Clank (2008) *Ratchet & Clank: Quest for Booty (2008) *PlayStation Move Heroes (2011) ==Elokuvat== *Savage Harbor (1987) *The Unnamable (1988) *Twice Dead (1988) *Street Soldiers (1990) *The Unnamable II: The Statement of Randolph Carter (1993) *College Kickboxers (1992) *Vanishing Son (1994) *Midnight Run for Your Life – tehtävä Meksikossa (1994) *Keskiyön keikka (1994) *Donor Unknown (1995) *Kinda Cute for a White Boy... (1996) *Psycho Sushi (1997) *Prinssi Valiant (1997) *Piinaava himo (1997) *On the 2nd Day of Christmas (1997) *Via Satellite (1998) *Mr. Headmistress (1998) *Takaa haettu (1998) *Brookfield (1999) *All You Need (2001) *Rikoksista pahin (2002) *Hangman's Curse (2003) *Set Point (2004) *Anonymous Rex (2004) *Dame sobh (2005) *Thr3e (2006) *The Visitation (elokuva) (2006) *Will-Endowed (2008) *Iranian Chronicles (2008) ==Televisio== *Maa 2 (1994) *The Outer Limits (1995) *C-16: FBI (1997) *FreakyLinks (2000) *Secret Agent Man (2000) *Strong Medicine (2000) *Tales from the Neverending Story (2001) *FreakyLinks (2001) *The D.A. (2004) *Bollywood Hero (2009) ==Dokumentit== *Aileen Wuornos: The Selling of a Serial Killer (1993) *Tracking Down Maggie (1994) *Heidi Fleiss: Hollywood Madam (1996) *Kurt & Courtney (1998) *The Spider Wrangler: The Spiders of Hangman's Curse (2004) *Frank Peretti: From Page to Screen (2004) *The Glass House (2009) *American Coup (2010) == Aiheesta muualla == * * Luokka:Videopelimuusikot Luokka:Ranskalaiset säveltäjät Luokka:Elokuvasäveltäjät Luokka:Vuonna 1968 syntyneet Luokka:Elävät henkilöt
Euran Wembley

Euran Wembley on jalkapallostadion Euran kunnassa. Se sijaitsee Kauttualla Euran urheilukeskuksessa. Wembley on Kolmosessa pelaavan Euran Pallon kotikenttä. Kentällä on myös pelattu kaksi poikien maaottelua. Euran Wembleyn rakentaminen aloitettiin talkootyönä Euran Pallon toimesta kesällä 1988. Kenttä valmistui vielä samana syksynä ja ensimmäiset ottelut pelattiin seuraavana keväänä. Jalkapallokenttä tehtiin entisen yleisurheilukentän paikalle. Se jäi katsomoineen kokonaan jalkapalloilijoiden käyttöön uuden yleisurheilukentän valmistuttua vuonna 1986. Wembleyn vihkiäisottelu oli 4.7.1989 järjestetty EuPan ja Valkeakosken Hakan välinen ystävyysottelu. Kentän yleisöennätys syntyi samana syksynä, kun Suomen Cupin 7. kierroksen ottelua EuPa–RoPS saapui katsomaan 1 452 henkeä. Kentän puurakenteisessa katsomossa on n. 350 istumapaikkaa. Euran Wembley on Rauman Äijänsuon lisäksi Satakunnan ainoa pelkästään jalkapallolle pyhitetty kenttä, jossa on kiinteä ja katettu katsomorakennus. Vuonna 2008 Wembleyn viereen valmistui OP-Areenan nimellä tunnettu tekonurmi. ==Wembleyllä pelatut maaottelut== Päivämäärä Maajoukkue Ottelu Tulos Yleisöä Suomen maalit 29.8.1990 16-vuotiaat Suomi – Ruotsi 1-0 1 015 Tomi Leivo-Jokimäki 9.6.2008 17-vuotiaat Suomi – Viro 5-0 550 Roope Riski 3, Juuso Simpanen, Eetu Kokkinen ==Lähteet== *Euran Pallon historiikki *SPL:n Satakunnan piiri/Kenttähaku * === Viitteet === ==Aiheesta muualla== *Euran Pallon kotisivut Luokka:Suomen jalkapallostadionit Luokka:Euran rakennukset ja rakennelmat Luokka:Euran urheilu
Kantatie 59

Kantatie 59 oli vuosina 1938–1996 Päijänteen itäpuolelta Heinolan maalaiskunnan Lusista Jyväskylän maalaiskunnan Kanavuoreen kulkenut kantatie. Se kulki muun muassa Hartolan ja Joutsan kautta. Vuoden 1996 tienumerointiuudistuksessa valtatie 4 siirrettiin kulkemaan Päijänteen itäpuolitse, jolloin kantatie 59 muuttui osaksi valtatietä 4 ja tienumero 59 poistettiin käytöstä. Samalla Päijänteen länsipuolitse Lahdesta Jämsään kulkenut entinen valtatien 4 osuus numeroitiin uudelleen valtatieksi 24. 59 Luokka:Heinolan liikenne Luokka:Jyväskylän liikenne Luokka:Hartolan liikenne Luokka:Joutsan liikenne
Koiranköynnökset

Koiranköynnökset (Bryonia) on kurkkukasvisuku, jossa on köynnöstäviä ruohovartisia kasveja. Niitä on käytetty monivuotisina koriste- ja lääkekasveina. Ne ovat myrkyllisiä.Räty ja Alanko 2004: 37. == Lajeja == * mustakoiranköynnös (Bryonia alba) * punakoiranköynnös (Bryonia dioica, syn. B. cretica subsp. dioica) * kanariankoiranköynnös (Bryonia verrucosa) == Lähteet == * Räty ja Alanko 2004: Viljelykasvien nimistö. Puutarhaliitto. ISBN 951-8942-57-9. === Viitteet === == Aiheesta muualla == * Finto, Kassu – Kasvien suomenkieliset nimet: Koiranköynnökset (Bryonia) * Suomen Lajitietokeskus: Koiranköynnökset – Bryonia * Funet: Koiranköynnökset (Bryonia) * Koiranköynnös, Eliaksen yrittitarha (Internet Archive) * United States Department of Agriculture (USDA): Bryonia *
Horst Faas

Horst Faas (28. huhtikuuta 1933 Berliini, Saksa – 10. toukokuuta 2012 München, Saksa) oli saksalainen sotavalokuvaaja. Faas työskenteli 1950-luvun alussa Keystone-kuvatoimiston palveluksessa, mutta siirtyi 1956 Associated Pressille, jonka tehtävissä hän kuvasi sotia Afrikassa ja Kaakkois-Aasiassa. Hän sai kaksi kertaa Pulitzer-palkinnon. Maineikkaimmat kuvaukset Faas teki Vietnamissa, ja kuvasarjalla sieltä hänet palkittiin Pulitzerilla 1965.Petri Immonen, Käänsi katseet sotaa vastaan, Kuolleet, Helsingin Sanomat 14.5.2011 sivu C 6 Artikkelin verkkoversio ==Lähteet== Luokka:Saksalaiset valokuvaajat Luokka:Sotakuvaajat Luokka:Journalismin Pulitzer-palkinnon saaneet Luokka:Vuonna 1933 syntyneet Luokka:Vuonna 2012 kuolleet
Tulvaruukkujäkälä

Tulvaruukkujäkälä (Ramonia luteola) on jäkälälaji. Se on hyvin harvinainen koko maailmassa, sitä on löydetty Tšekistä, Bosnia-Hertsegovinasta, Ruotsista, Suomesta, Italiasta, Itävallasta ja Japanista. Sen elinympäristöjä ovat lehtometsät ja uhanalaisuuden syitä ovat metsien puulajimuutokset, pellonraivaus, vanhojen metsien ja kookkaiden puiden väheneminen ja lahopuun väheneminen. Tulvaruukkujäkälä löytyi Suomesta 2006, Uudeltamaalta Lohjalta Munkkaanojan purolta. Ainoa esiintymä tuhoutui heti löytämisensä jälkeen, jolloin laji hävisi koko Suomen alueelta ja sen uhanalaisuusluokitus Suomessa on äärimmäisen uhanalainen. == Lähteet == * Pykälä, Juha, 2008. Additions to the lichen flora of Finland. III. Graphis Scripta 20: 19–27. ===Viitteet=== == Aiheesta muualla == * Laji.fi: Tulvaruukkujäkälä (Ramonia luteola) * Global Biodiversity Information Facility (GBIF): Ramonia luteola * Italic 7.0, The Information System on Italian Lichens: Ramonia luteola Luokka:Kotelosienet Luokka:Jäkälät
Domingo Roa Pérez

Domingo Roa Pérez (21. helmikuuta 1915 – 1. tammikuuta 2000) oli venezuelalainen roomalaiskatolinen arkkipiispa. Hänet vihittiin papiksi 12. huhtikuuta 1941 ja nimitettiin Calabozon hiippakunnan johtoon 3. lokakuuta 1957. Piispaksi vihkiminen seurasi 24. marraskuuta. Pääkonsekraattorina toimi Raffaele Forni, jota avustivat Antonio Ignacio Camargo ja Alejandro Fernández Feo-Tinoco.Catholic-Hierarchy.org: Archbishop Domingo Roa Pérez Roa Pérez sai 16. tammikuuta 1961 nimityksen Maracaibon piispaksi ja 30. huhtikuuta 1966 arkkipiispaksi. Hän osallistui Vatikaanin toiseen kirkolliskokoukseen. Hän toimi arkkihiippakuntansa johdossa, kunnes jäi eläkkeelle 23. joulukuuta 1992. == Lähteet == Luokka:Venezuelalaiset papit Luokka:Katoliset arkkipiispat Luokka:Vuonna 1915 syntyneet Luokka:Vuonna 2000 kuolleet
Paolo Garzilli

Paolo Garzilli (31. lokakuuta 1756 – marraskuu 1845) oli italialainen roomalaiskatolinen piispa. Hänet vihittiin papiksi 19. helmikuuta 1780 ja nimitettiin Marsico Nuovon piispaksi 18. joulukuuta 1797. Piispaksi vihkiminen seurasi 21. joulukuuta. Pääkonsekraattorina toimi Giulio Maria della Somaglia.Catholic-Hierarchy.org: Bishop Paolo Garzilli Garzilli valittiin 18. kesäkuuta 1818 Bovinon piispaksi, ja 2. heinäkuuta 1832 hän sai nimityksen Sessa Auruncan piispaksi, jona toimi kuolemaansa saakka. == Lähteet == Luokka:Italialaiset piispat Luokka:Katoliset piispat Luokka:Vuonna 1756 syntyneet Luokka:Vuonna 1845 kuolleet
Gabriel Mann (näyttelijä)

Gabriel Mann (s. 14. toukokuuta 1972) on yhdysvaltalainen näyttelijä ja entinen malli. Hän näytteli Nolan Rossia draamasarjassa Kosto. Luokka:Vuonna 1972 syntyneet Luokka:Yhdysvaltalaiset näyttelijät Luokka:Elävät henkilöt
Giovanni Capece

Giovanni Capece (11. toukokuuta 1731 – marraskuu 1770) oli italialainen roomalaiskatolinen piispa. Hänet vihittiin papiksi 18. syyskuuta 1756 ja nimitettiin Orian hiippakunnan johtoon 12. maaliskuuta 1770. Piispaksi konsekroinnin suoritti 19. maaliskuuta Ferdinando Maria de Rossi. Capece kuoli myöhemmin samana vuonna virassa.Catholic-Hierarchy.org: Bishop Giovanni Capece == Lähteet == Luokka:Italialaiset piispat Luokka:Katoliset piispat Luokka:Vuonna 1731 syntyneet Luokka:Vuonna 1770 kuolleet
Takkujäkälä

Takkujäkälä (keltatakkujäkälä) (Letharia vulpina) on jäkälälaji, joka muistuttaa kasvutavaltaan hankajäkäliä (Evernia), rustojäkäliä (Ramalina) ja naavoja (Usnea). Se on väriltään voimakkaan keltainen. Takkujäkälä tuottaa hyvin harvoin kotelomaljoja, jotka ovat isoja ja ruskeita. Takkujäkälää esiintyy Euroopassa vuoristoissa. Se elää erityisesti lehtikuusilla. Sitä kasvaa myös Pohjois-Amerikassa. Takkujäkälä on löydetty Suomessa Ahvenanmaalta, mutta esiintymä on hävinnyt ja samoin laji koko Suomen alueelta. Takkujäkälän keltaista väriainetta vulpiinihappoa on käytetty petoeläinten kuten susien ja kettujen myrkyttämiseen. Takkujäkälän jäkäläaineena eli sekundaarisena aineenvaihduntatuotteena esiintyy atranoriinia (C19H18O8) ja vulpiinihappoa (C19H14O5), kotelomaljoissa norstiktahappoa (C18H12O9). == Lähteet == * Jahns, Hans Martin: Sanikkaiset Sammalet Jäkälät Pohjois-, Keski- ja Länsi-Euroopassa. Otava. 1982. * Rassi, Pertti, Hyvärinen, Esko, Juslén, Aino & Mannerkoski, Ilpo (toim.) 2010: Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. == Aiheesta muualla == * Laji.fi: Takkujäkälä (Letharia vulpina) * Pinkka: Takkujäkälä (Letharia vulpina) Kuvia * ITIS: Letharia vulpina * UniProt: Taxonomy - Letharia vulpina * United States Department of Agriculture (USDA): Letharia vulpina * Global Biodiversity Information Facility (GBIF): Letharia vulpina * Consortium of Lichen Herbaria: Letharia vulpina * Italic 7.0, The Information System on Italian Lichens: Letharia vulpina Luokka:Karpeet Luokka:Suomesta hävinneet lajit
Assis Lopes

Assis Lopes (s. 19. joulukuuta 1934 Rio de Janeiro) on brasilialainen roomalaiskatolinen piispa. Hänet vihittiin papiksi São Sebastião do Rio de Janeiron arkkihiippakuntaan 3. heinäkuuta 1968 ja nimitettiin sen vihkipiispaksi sekä Zaraïn titulaaripiispaksi 22. tammikuuta 2003. Piispaksi vihkiminen seurasi 19. maaliskuuta. Pääkonsekraattorina toimi Eusébio Oscar Scheid, jota avustivat Augusto José Zini Filho ja João d'Avila Moreira Lima.Catholic-Hierarchy.org: Bishop Assis Lopes Lopes toimi vihkipiispana, kunnes jäi eläkkeelle 26. tammikuuta 2011. == Lähteet == Luokka:Brasilialaiset papit Luokka:Katoliset piispat Luokka:Vuonna 1934 syntyneet Luokka:Elävät henkilöt
Syrikät

Syrikät (Buddleja) on syyläjuuri- eli naamakukkaiskasvien (Scrophulariaceae) heimoon kuuluva puuvartisten kasvien suku.Stevens, P. F. 2001–: Angiosperm Phylogeny Website: Scrophulariaceae – Buddlejeae – Buddleja Siihen kuuluu 113 lajia, joita esiintyy pääosin trooppisella ja subtrooppisella vyöhykkeellä Amerikassa, Aasiassa ja Afrikassa. Syriköitä ei tule sekoittaa syreeneihin, jotka kuuluvat eri heimoonkin. Syriköitä viljellään koristekasveina. == Lajeja == * kesäsyrikkä (Buddleja alternifolia) * syyssyrikkä (eli syyssyreeni) (Buddleja davidii) * marjasyrikkä (Buddleja madagascariensis)Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. * purppurasyrikkä (Buddleja japonica) * vuorisyrikkä (Buddleja paniculata) * sirosyrikkä (Buddleja pulchella) == Lähteet == == Aiheesta muualla == * Suomen Lajitietokeskus: Syrikät (Buddleja) * United States Department of Agriculture (USDA): Buddleja * PheroBase: Floral volatiles of Genus Buddleja Luokka:Syyläjuurikasvit
Timo Rautiainen & Neljäs Sektori

Timo Rautiainen & Neljäs Sektori on vuonna 2012 perustettu Timo Rautiaisen johtama hard rock -yhtye. Yhtyeen kokoonpano on rumpali Jussi Nikulaa lukuun ottamatta sama, joka soitti jo vuonna 2010 ilmestyneellä Rautiaisen kolmannella sooloalbumilla En oo keittäny enkä myyny. Yhtye julkaisi ensimmäisen singlensä ”Vastavirtaan” huhtikuussa 2012. Elokuussa 2012 ilmestyneestä toisesta singlestä ”Piru minut periköön” kuvattiin musiikkivideo, jonka ohjauksesta vastaavat Anssi Korhonen ja Valtteri Tynkkynen. Yhtyeen debyyttialbumi Kunnes elämä meidät erottaa ilmestyi 28. syyskuuta 2012. Levykauppa Äx Yhtyeellä on levytyssopimus Johanna Kustannuksen kanssa. Rautiaisen mukaan yhtyeen on tarkoitus esittää suoraviivaista hard rock -musiikkia ilman erityisiä kokeiluja Timo Rautiainen Johannalle. ==Diskografia== ===Singlet=== * ”Vastavirtaan” (huhtikuu 2012) * ”Piru minut periköön” (elokuu 2012) * ”Synkkien puolue” (lokakuu 2013) * ”Oma arkipyhä” (huhtikuu 2014) ===EP:t=== * Koiran laulu (2013) ===Albumit=== * Kunnes elämä meidät erottaa (2012) * Toinen varoitus (8. elokuuta 2014)Timo Rautiainen & Neljäs Sektori : Toinen varoitus - Levykauppa Äx ==Lähteet== Luokka:Suomalaiset rockyhtyeet
Jänönputket

Jänönputket (Bupleurum) ovat sarjakukkaiskasveja (heimo Apiaceae), joita viljellään puutarhan koristekasveina. Sukuun kuuluu noin 215 lajia. == Lajeja == Viljeltyjä jänönputkia: * pensasjänönputki (Bupleurum fruticosum) * kielijänönputki (Bupleurum longifolium) ** kultakielijänönputki eli kultajänönputki (Bupleurum longifolium subsp. aureum tai B. aureum): yksivuotinenRäty ja Alanko 2004: 37. * pyöröjänönputki (Bupleurum rotundifolium): monivuotinen Muita lajeja: * helojänönputki (Bupleurum croceum) * fuerteventuranjänönputki (Bupleurum handiense) * suippujänönputki (Bupleurum lancifolium) * rossijänönputki (Bupleurum longicaule) * viherkielijänönputki (Bupleurum longifolium subsp. longifolium) * äimäjänönputki (Bupleurum odontites) * kanarianjänönputki (Bupleurum salicifolium) ** liistekanarianjänönputki (B. salicifolium subsp. aciphyllum) ** säiläkanarianjänönputki (B. salicifolium subsp. salicifolium) * sykeröjänönputki (Bupleurum semicompositum) * anatolianjänönputki (Bupleurum subovatum) * hoikkajänönputki (Bupleurum tenuissimum) * Bupleurum gaudianum == Lähteet == * Räty, E. ja Alanko, P. 2004: Viljelykasvien nimistö. Puutarhaliitto. ISBN 951-8942-57-9. === Viitteet === == Aiheesta muualla == * Suomen Lajitietokeskus: Jänönputket – Bupleurum * Finto: Kassu – Kasvien suomenkieliset nimet: Bupleurum * ITIS: Bupleurum * United States Department of Agriculture (USDA): Bupleurum * Flora of China: Bupleurum *
Bella Centerin metroasema

Bella Center on Kööpenhaminan metron linjan M1 asema Tanskan pääkaupungissa Kööpenhaminassa. Asema sijaitsee Amagerin saarella joukkoliikenteen maksualueella 3. Bella Centerin asema on avattu vuonna 2002. Se on saanut nimensä läheisestä Bella Center -kongressikeskuksesta. Metrojunia liikennöi asemalta Kööpenhaminan keskustan kautta Vanløseen ja vastakkaiseen suuntaan Vestamageriin. == Lähteet == == Aiheesta muualla == *Bella Centerin asema Kööpenhaminan metron verkkosivuilla Luokka:Kööpenhaminan metroasemat
Vestamagerin metroasema

Vestamager on Kööpenhaminan metron linjan M1 pääteasema Tanskan pääkaupungissa Kööpenhaminassa. Asema sijaitsee Amagerin saarella joukkoliikenteen maksualueella 3. Vestamagerin asema on avattu vuonna 2002. Metrojunia liikennöi asemalta Kööpenhaminan keskustan kautta Vanløseen. == Lähteet == == Aiheesta muualla == *Vestamagerin asema Kööpenhaminan metron verkkosivuilla Luokka:Kööpenhaminan metroasemat
Donald Dunn

Donald ”Duck” Dunn (24. marraskuuta 1941 Yhdysvallat – 13. toukokuuta 2012 Tokio) oli yhdysvaltalainen basisti. Dunn kiinnostui mustasta musiikista kaverinsa Steve Cropperin kanssa jo käydessään koulua Memphisissä. He pääsivät molemmat muusikoiksi Staxin studiolle, jossa he soittivat studioyhtyeessä 1960-luvulla kymmenillä soul-klassikkolevyillä. Yhtyeessä olivat mukana myös rumpali Al Jackson Jr. ja koskentinsoittaja Booker T. Jones. Yhdessä he soittelivat yhtyeenä nimeltä Booker T. & the M.G.’s. Staxin jälkeen Dunn soitti kiertuemuusikkona, mutta myös Booker T. & the MG’s pysyi aika ajoin toiminnassa. Vuonna 2012 Dunn kuoli esiintymismatkalla Tokiossa, jossa hän oli soittanut kaksi keikkaa Tokion Blue Note -klubilla kitaristi Steve Cropperin kanssa. == Lähteet == == Aiheesta muualla == Luokka:Yhdysvaltalaiset basistit Luokka:Vuonna 1941 syntyneet Luokka:Vuonna 2012 kuolleet
Valkoinen armeija

Valkoinen armeija voi tarkoittaa ainakin seuraavia: *Suomen sisällissodan valkoinen armeija *Venäjän sisällissodan valkoinen armeija *Valkoinen armeija, musta paroni, venäläinen vallankumouslaulu
Murrettu rengas

Murrettu rengas () on sotamuistomerkki, joka rakennettiin Neuvostoliiton voitettua Leningradin saarron, jossa menehtyi yli miljoona ihmistä. Muistomerkki, joka sijaitsee Laatokan järven vieressä Venäjällä, paljastettiin 29. lokakuuta 1966. Sen kaksi 7-metristä kaarta kuvaavat, miten neuvostoliittolaiset saivat murrettua saarron. Muistomerkin veisti kuvanveistäjä Konstantin Simun. Arkkitehtina toimi V.G. Filippov ja suunnittelijana I.A. Rybin. == Lähteet == Luokka:Venäjän muistomerkit Luokka:Venäjän patsaat ja veistokset Luokka:Seuloskoin piiri Luokka:Leningradin piiritys
Walter Willett

Walter Willett (s. 1945 Hart, Michigan) on yhdysvaltalainen lääkäri ja kansanterveystieteen tohtori, joka työskentelee epidemiologian professorina Harvard Medical Schoolissa. Willet on tutkinut ruokavalion ja sairauksien yhteyttä ja osallistunut yli 2000 tieteellisen artikkelin laatimiseen. Willett tunnetaan myös vuonna 2001 julkaistusta kirjastaan Eat, Drink and Be Healthy (2001). ==Lähteet== * === Viitteet === Luokka:Ravitsemustieteilijät Luokka:Yhdysvaltalaiset tieteilijät
Schildtin palkinto

Schildtin palkinto on Keski-Suomen kulttuurirahaston palkinto, joka myönnetään joka toinen vuosi toiminnasta niillä elämänaloilla, joihin piirilääkäri Wolmar Schildtin (1810–1893) toiminnot keskeisimmin kohdistuivat. ==Palkitut== *1987 professori Juhani Kantele *1988 professori Eino HeikkinenSuomen kulttuurirahasto , viitattu 14.5.2012 *1990 professori Mauno Jokipii *1993 professori Pekka Neittaanmäki *1996 professori Heikki Lyytinen *2001 kasvatustieteen professori Pirjo Linnakylä ansioista lukemisen ja oppimisteknologioiden tutkimuksessa.Jyväskylän yliopisto , viitattu 14.5.2012 *2004 kansantaloustieteen professori Jaakko Pehkonen tieteellisestä ja koulutustoiminnastaanJyväskylän yliopisto, viitattu 14.5.2012 sekä Benja Fallenstein, Janne Kujala ja Matti Katila *2010 terveyskasvatuksen professori Lasse Kannas ansioistaan tieteellisessä tutkimuksessa, terveyskasvatuksen tutkimusalan ja oppiaineen kehittämistyössä, tieteen popularisoinnissa sekä tiedehallinnossaJyväskylän yliopisto, viitattu 14.5.2012 *2011 kouluneuvos Jorma Lempinenkouluneuvos Jorma Lempisen kiitospuhe , viitattu 14.5.2012 *2012 professori Hanna-Leena Pesonen, ympäristöjohtamisen koulutuksen ja tutkimuksen kehittämisestäSchildtin palkinto Hanna-Leena Pesoselle, Helsingin Sanomat. 14.5.2012 s. C 6 *2014 professori Maisa Martin, suomen kieltä ja sen oppimista vieraana kielenä koskevan tutkimuksen ja koulutuksen kehittämisessä *2016 professori Taina Rantanen, ansioistaan kansanterveyden ja gerontologian alan tutkimuksen ja koulutuksen kehittäjänä *2018 professori Marja-Kristiina Lerkkanen, erityisesti luku- ja kirjoitustaitoon liittyvästä tutkimustyöstä *2020 professori Anna-Maija Lämsä, työstä vastuullisen henkilöstöjohtamisen ja työelämän tasa-arvon edistämisen parissa. * 2022 professori Jukka-Pekka Mecklin * 2024 professori Minna-Riitta Luukka suomen kielen puolustamisesta ja kehittämisestä ==Lähteet== Luokka:Suomalaiset palkinnot
Musta aurinko

Musta aurinko () on kansallissosialismiin liittyvä tunnus, jota käyttävät nykyään uusnatsit ja muut valkoisen ylivallan kannattajat. Joskus tunnuksen keskellä on hakaristi. Kuvion S-riimut liittyvät natsi-Saksan SS-joukkojen tunnukseen. Mustaa aurinkoa alettiin käyttää hakaristin korvikkeena 1990-luvulla. Se on liitetty natsiesoteeriseen ”mustan auringon” käsitteeseen. Kuvio on muodoltaan aurinkopyörä (saks. Sonnenrad), joka on ollut käytössä eri kulttuureissa. Anti-Defamation Leaguen mukaan mustaa aurinkoa muistuttavat symbolit on nähtävä omassa asiayhteydessään eikä välttämättä tulkita rasistiseksi symboliksi. Reporting Radicalism -sivuston mukaan musta aurinko -tunnusta käyttävät myös jotkin uuspakanat ja satanistit esoteerisena symbolina. == Historia == Musta aurinko esiintyi 1930-luvulla natsijohtaja Heinrich Himmlerin suunnitelman mukaan tehdyssä mosaiikissa SS-joukkojen käyttämässä Wewelsburgin linnassa. Auringon säteet ovat sig-riimuja, jotka ovat SS-joukkojen tunnuksesta. Kuvio on muodoltaan aurinkopyörä (saks. Sonnenrad), joka on ollut käytössä eri kulttuureissa. Entinen SS-upseeri Wilhelm Landig keksi toisen maailmansodan jälkeen natsiokkultistisen ”mustan auringon” käsitteen hakaristin korvikkeeksi. Okkultisti H. P. Blavatsky oli kirjoittanut Linnunradan keskustassa sijaitsevasta näkymättömästä auringosta. Wewelsburgin linnan lattiamosaiikki liitettiin mustan auringon käsitteeseen vuonna 1991 julkaistussa nimimerkki Russell McCloudin jännitysromaanissa Die Schwarze Sonne von Tashi Lhunpo. Anti-Defamation League huomauttaa vihasymboleista kertovassa verkkoaineistossaan, että mustaa aurinkoa muistuttava symboli tunnetaan monissa kulttuureissa ja että se tulee nähdä omassa asiayhteydessään eikä välttämättä rasistisena symbolina. Freedom Housen ylläpitämän Reporting Radicalism -sivuston mukaan musta aurinko -tunnusta käyttävät myös jotkin uuspakanat ja satanistit esoteerisena symbolina. Sivuston mukaan tunnusta saatetaan myös luulla muodikkaaksi esteettiseksi kuvioksi tai että sen ajatellaan merkitsevän jotakin muinaiseen Skandinaviaan tai slaavilaiseen kulttuuriin liittyvää. == Katso myös == * Luettelo okkultistisista symboleista * Natsisymboliikka == Lähteet == Luokka:Kansallissosialismi ja okkultismi Luokka:Uusnatsismi Luokka:Valkoinen nationalismi Luokka:Okkultistiset symbolit
Miguel La Fay Bardi

Miguel La Fay Bardi (11. marraskuuta 1934 Chelsea – 20. lokakuuta 2021 Framingham) oli Perussa toiminut yhdysvaltalainen roomalaiskatolinen piispa. Hänet vihittiin karmeliittojen papiksi 4. heinäkuuta 1960 ja nimitettiin Sicuanin prelaatiksi 26. heinäkuuta 1999. Piispaksi vihkiminen seurasi 15. lokakuuta. Pääkonsekraattorina toimi Augusto Vargas Alzamora, jota avustivat Lino Panizza Richero ja Raimundo Revoredo Ruiz.Catholic-Hierarchy.org: Bishop Miguel La Fay Bardi, O. Carm. La Fay Bardi jäi eläkkeelle 10. heinäkuuta 2013. == Lähteet == Luokka:Yhdysvaltalaiset katoliset piispat Luokka:Vuonna 1934 syntyneet Luokka:Vuonna 2021 kuolleet
Ireneo A. Amantillo

Ireneo A. Amantillo (10. joulukuuta 1934 – 11. lokakuuta 2018Retired bishop of Tandag dies at 83) oli filippiiniläinen roomalaiskatolinen piispa. Hänet vihittiin redemptoristien papiksi 16. joulukuuta 1962 ja nimitettiin Cagayan de Oron arkkihiippakunnan vihkipiispaksi sekä Giruksen titulaaripiispaksi 2. tammikuuta 1976. Piispaksi vihkiminen seurasi 15. maaliskuuta. Pääkonsekraattorina toimi Bruno Torpigliani, jota avustivat Patrick H. Cronin ja Artemio G. Casas.Catholic-Hierarchy.org: Bishop Ireneo A. Amantillo, C.SS.R. Amantillo sai 6. syyskuuta 1978 nimityksen Tandagin piispaksi, joksi hänet asetettiin 7. marraskuuta 1978. Hän erosi tehtävistään hiippakuntansa johdossa 18. lokakuuta 2001. == Lähteet == Luokka:Filippiiniläiset papit Luokka:Katoliset piispat Luokka:Vuonna 1934 syntyneet Luokka:Vuonna 2018 kuolleet
Jesus B. Tuquib

Jesus B. Tuquib (27. kesäkuuta 1930 – 1. elokuuta 2019) oli filippiiniläinen roomalaiskatolinen arkkipiispa. Hänet vihittiin papiksi 14. maaliskuuta 1959 ja nimitettiin Pagadianin hiippakunnan johtoon 24. helmikuuta 1973. Piispaksi vihkiminen seurasi 29. toukokuuta. Pääkonsekraattorina toimi Manuel Mascariñas y Morgia, jota avustivat Lino R. Gonzaga y Rasdesales ja Felix Sanchez Zafra.Catholic-Hierarchy.org: Archbishop Jesus B. Tuquib Tuquib sai 31. maaliskuuta 1984 nimityksen Cagayan de Oron koadjuuttoriarkkipiispaksi, ja 5. tammikuuta 1988 hänestä tuli sen arkkipiispa, jona hän toimi, kunnes jäi eläkkeelle 4. maaliskuuta 2006. == Lähteet == Luokka:Filippiiniläiset papit Luokka:Katoliset arkkipiispat Luokka:Vuonna 1930 syntyneet Luokka:Vuonna 2019 kuolleet
John Jeremiah McRaith

John Jeremiah McRaith (6. joulukuuta 1934 Hutchinson, Minnesota – 19. maaliskuuta 2017) oli yhdysvaltalainen roomalaiskatolinen piispa. Hänet vihittiin papiksi New Ulmin hiippakuntaan 21. helmikuuta 1960 ja nimitettiin Owensboron hiippakunnan johtoon 23. lokakuuta 1982. Piispaksi vihkiminen seurasi 15. joulukuuta. Pääkonsekraattorina toimi Thomas Cajetan Kelly, jota avustivat Henry Joseph Soenneker ja Raymond Alphonse Lucker.Catholic- Hierarchy.org: Bishop John Jeremiah McRaith McRaith erosi tehtävistään piispana 5. tammikuuta 2009. == Lähteet == Luokka:Yhdysvaltalaiset katoliset piispat Luokka:Vuonna 1934 syntyneet Luokka:Vuonna 2017 kuolleet
X Factor USA (2. tuotantokausi)

X Factor USA:n toinen tuotantokausi esitettiin Yhdysvalloissa Fox-kanavalla syksyllä 2012. Ohjelman tuomareina toimivat Simon Cowell, L.A. Reid, Britney Spears ja Demi Lovato. Kilpailun voitti Tate Stevens, toiseksi sijoittui Carly Rose Sonenclar ja kolmanneksi Fifth Harmony. == Koelaulut == Kaupunki Tuottajien koelaulu Paikka Tuomarien koelaulu Kansas City, Missouri 14. maaliskuuta 2012 Kemper Arena 8.-9. kesäkuuta 2012 Austin, Texas 22. toukokuuta 2012 Frank Erwin Center 24.-25. toukokuuta 2012 San Francisco, Kalifornia 20. huhtikuuta 2012 Cow Palace 16.-18. kesäkuuta 2012 Greensboro, Pohjois-Carolina 1. toukokuuta 2012 Greensboro Coliseum 8.-9. heinäkuuta 2012 Providence, Rhode Island 10. toukokuuta 2012 Dunkin' Donuts Center 27.-29.kesäkuuta 2012 == Finalistit == Luokka (valmentaja) Kilpailijat Teinit (Spears) Beatrice Miller Arin Ray Carly Rose Sonenclar Diamond White Nuoret aikuiset (Lovato) CeCe Frey Jennel Garcia Willie Jones Paige Thomas Yli 25-vuotiaat (Reid) Vino Alan Jason Brock David Correy Tate Stevens Ryhmät (Cowell) Emblem3 Fifth Harmony LYRIC 145 Sister C Luokka:2000-vuosikymmenen yhdysvaltalaiset tositelevisiosarjat Luokka:Kykyjenetsintäohjelmat Luokka:Tuotantokaudet
Grabbacka

Grabbacka on Karjaalla Raaseporissa sijaitseva muinaislinna ja myöhemmin kartano. Vallirakenteiden perusteella muinaislinnan on arveltu olleen käytössä jo rautakaudella, mutta viimeistään keskiajalla. Myöhemmin alueella on sijainnut kartano. Nykyään paikan aiemmasta käytöstä on enää raunioita ja vallien jäänteitä. Meri on ollut linnan käyttöaikana korkeammalla ja paikkakunnalla kerrotaan kallioseinämän juureen hakatuista rautarenkaista, joita ei ole kuitenkaan kyetty paikallistamaan. Grabbackan keskiaikaisen linnan rakennutti Raaseporin itäisen kihlakunnan tuomarina toiminut Måns Andersson Grabbe 1400-luvun lopulla. Myöhemmin linnassa asui muun muassa hänen poikansa Nils Grabbe. Kustaa Vaasan kerrotaan vierailleen linnassa vuonna 1555 Nils Grabben vävyn Erik Axelssonin vieraana. Grabbackan ensimmäinen rakennusvaihe on ajoitettu 1400-luvun loppuun. Rakennus lienee ollut kolmikerroksinen, ja se on muurattu kivestä ja tiilistä. Vuonna 1939 tehdyissä kaivauksissa mitattu raunio oli 22 × 14 metriä. Grabbacka on rakennettu useassa vaiheessa, ja siinä on ollut yksi torni. Linna raunioitui tulipalossa vuonna 1672. Holvatun kellarikerroksen osia on edelleen jäljellä. Niiden viereen valmistui vuonna 1684 puinen rakennus, joka rakennettiin käyttäen raunioita perustuksina. Tämä rakennus säilyi vuoteen 1865. Sen nykyinen ulkonäkö on 1930-luvulta. == Katso myös == * Lepinjärven () ympäristössä sijaitsevat myös Bocklintin linnavuori, Haveråkersberget ja Sutarkullan linnavuori. == Lähteet == ==Aiheesta muualla== * Grabbacka linnanrauniot Retkipaikka.fi * Keskiaikainen aatelislinna päivänvaloon Karjaalla, Suomen Kuvalehti, 27.08.1938, nro 34, s. 18, Kansalliskirjaston digitaaliset aineistot Luokka:Karjaan rakennukset ja rakennelmat Luokka:Raaseporin kartanot Luokka:Suomen linnat Luokka:Suomen muinaislinnat
Sundholman linna

Sundholman linna on ollut keskiaikainen asuntolinna nykyisen Sundholman kartanon kohdalla Uudessakaupungissa. Sundholman kartanon nykyinen päärakennus on rakennettu perustukselle, joka muodostuu vanhan linnan rauniosta. ==Aiheesta muualla== * Valtakunnallisesti merkittävät rakennetut kulttuuriympäristöt Museovirasto * Rekisteriportaali Museovirasto Luokka:Suomen kartanot Luokka:Suomen linnat Luokka:Uudenkaupungin historia Luokka:Varsinais-Suomen historia
Salibandyn alle 19-vuotiaiden tyttöjen maailmanmestaruuskilpailut 2012

Salibandyn alle 19-vuotiaiden tyttöjen maailmanmestaruuskilpailut 2012 olivat järjestyksessään viidennet nuorten tyttöjen MM-kilpailut. Ne pelattiin Slovakiassa. Isäntäkaupunkina oli Nitra. == A-sarja == === Lohkon A sarjataulukko === === Lohkon B sarjataulukko === === Sijoitus- ja mitaliottelut === Sijat 7–8 Sijat 5–6 Välierät Pronssiottelut Loppuottelu == B-sarja == === Sarjataulukko === == Lopputulokset == === A-sarja === # # # # # # # # Maailmanmestaruus oli Suomelle ensimmäinen tässä ikäluokassa. Norja putosi B-sarjaan vuoden 2014 kisoihin. === B-sarja === # # # # # Tanska nousi A-sarjaan vuoden 2014 kisoihin. == Tähdistö== *maalivahti Simona Stock *puolustajat Tiia Raitanen Kristýna Bachmaierová *keskushyökkääjä Mira Wickman *laitahyökkääjät Frida Rydfjäll Nina-Maria Bärtschi == Aiheesta muualla == * Kisat kansainvälisen salibandyliiton sivuilla * Suomen Salibandyliitto 2012 Luokka:Vuoden 2012 salibandy
Mercury Rev

Mercury Rev on yhdysvaltalainen alternative rock -yhtye, joka perustettiin 1980-luvun lopulla Buffalossa, New Yorkissa. Alkuperäisessä kokoonpanossa olivat mukana: David Baker (laulu), Jonathan Donahue (laulu, kitara), Sean Mackowiak, aka ”Grasshopper” (kitarat, klarinetti), Suzanne Thorpe (huilu), Dave Fridmann (basso) ja Jimy Chambers (rummut). == Diskografia == ===Studioalbumit=== *Yerself Is Steam (1991) *Boces (1993) *See You on the Other Side (1995) *Deserter's Songs (1998) *All Is Dream (2001) *The Secret Migration (2005) *Snowflake Midnight (2008) *The Light in You (2015) *Bobbie Gentry's The Delta Sweete Revisited (2019) * Born Horses (2024) ===Kokoelmat ja soundtrackit=== * 2002 - Instant Karma - A Tribute to John Lennon (Isolation)'' * 2006 - The Essential Mercury Rev: Stillness Breathes 1991-2006 * 2006 - Hello Blackbird (soundtrack elokuvasta Bye Bye Blackbird) * 2006 - Back to Mine * 2009 - The Peel Sessions * 2011 - Beyond The Swirling Clouds - An Evening At Barrowland Ballroom * 2012 - Live In Brixton '92 ===Singlet and EP:t=== * 1992 - "Lego My Ego'" * 1992 - "Car Wash Hair" * 1992 - "If You Want Me to Stay" * 1993 - "The Hum Is Coming From Her" * 1993 - "Chasing a Bee" * 1993 - "Bronx Cheer" * 1993 - "Something for Joey" * 1995 - "Everlasting Arm" * 1995 - "Young Man's Stride" * 1998 - "Goddess on a Hiway" * 1998 - "Delta Sun Bottleneck Stomp" * 1999 - "Opus 40" * 1999 - "Holes" * 1999 - "Goddess on a Hiway" * 2001 - "Nite and Fog" * 2002 - "The Dark Is Rising" * 2002 - "Little Rhymes" * 2004 - "Secret for a Song" * 2005 - "In a Funny Way" * 2005 - "Across Yer Ocean" * 2008 - "Senses on Fire" * 2009 - "Butterfly's Wings" == Aiheesta muualla == * Virallinen sivusto Luokka:1980-luvun yhtyeet ja sooloartistit Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit Luokka:2010-luvun yhtyeet ja sooloartistit Luokka:Psykedeeliset popyhtyeet Luokka:Yhdysvaltalaiset popyhtyeet Luokka:Yhdysvaltalaiset rockyhtyeet
Geenimerkki

Geenimerkeiksi kutsutaan molekyylibiologiassa selvästi tunnistettavia lyhyitä DNA-jaksoja, joiden sijainti eli lokus genomissa tunnetaan. Geenimerkkejä on jo luonnollisesti genomissa, mutta niitä voidaan myös integroida DNA:han geenitekniikan avulla. Geenimerkit valitaan siten, että niiden olemassaolo elimistössä havaitaan helposti. Käytännössä käytetään esimerkiksi fluoresenssia koodaavia geenejä, joita siirretään mikrobeihin muiden geenien kanssa, joiden siirtoa ei voida havaita helposti. Tämän siirtogeenisen eliön fluoresoivat jälkeläiset ovat perineet siirrettävän geenisekvenssin. Näillä jälkeläisillä on todennäköisesti myös nuo vaikeasti havaittavat geenit, jotka sijaitsivat siirrettävässä DNA:ssa geenimerkin vieressä ("tuotantogeenit"). Luokka:DNA Luokka:Molekyylibiologia
Maanviljelysseura

Maanviljelysseura (lyhenne mvs.) on Suomessa maaseudulla maa- ja karjatalousneuvontaa antava järjestö. Ne ovat olleet läheisissä väleissä marttojen kanssa aina 1930-luvun puoliväliin asti.pro gradu Paikallisiksi yhdistyksiksi syntyneet maamiesseurat ja pienviljelijäyhdistykset perustettiin edistämään käytännöllistä maataloutta. Niistä tuli vaikutusvaltaa käyttäviä yhteisöjä monissa hankkeissa. Maanviljelysseurojen keskusjärjestö on Suomen Maatalousseurojen keskusliitto joka perustettiin 1906.Saarijärven kunta Ruotsinkielisille perustettiin A. Sixtus Lindholmin aloitteesta vuonna 1910 oma Svenska Lantbrukssällskapens i Finland förbund. ==Lähteet== Luokka:Suomalaiset maatalousjärjestöt
Koetin

Koetin on molekyylibiologiassa yksijuosteinen DNA- tai RNA-jakso, jolla on komplementaarinen emäsjärjestys etsityn geenin tai DNA-jakson kanssa ja voi siten pariutua tämän DNA-jakson kanssa emäsparisääntöä noudattaen. Hybridisaation lujuus riippuu hybridisoituneiden emäsparien määrästä. Koettimet, jotka eivät ole pariutuneet etsityn DNA-jakson kanssa vaan vain etsittyä DNA-jaksoa muistuttavan DNA-jakson kanssa, huuhdotaan pois jatkokäsittelyssä. Näin varmistetaan, että koettimet pariutuvat eli hybridisoituvat vain etsityn DNA-jakson kanssa. Koettimia käytetään yleensä geenimerkkien paikallistamisessa. Käytännössä koettimet leimataan jollakin radioaktiivisella tai fluoresoivalla aineella, jotta ne kyetään paikallistamaan. Koettimilla voidaan testata esimerkiksi kromosomihäiriöitä, ja geenitestitkin pohjautuvat koettimiin. Luokka:Molekyylibiologia
Sigvard Bernadotte

Sigvard Oscar Fredrik Bernadotte (7. kesäkuuta 1907 Drottningholmin linna – 4. helmikuuta 2002 Tukholma) oli ruotsalainen prinssi, suunnittelija, kuvittaja ja teollinen muotoilija. Prinssi Sigvard oli kuningas Kustaa VI Aadolfin ja kruununprinsessa Margaretan toiseksi vanhin poika. Prinssi Sigvard avioitui 8. maaliskuuta 1934 saksalaisen Erica Patzekin kanssa, joka ei ollut kuninkaallista tai aatelista sukua, joten Sigvard menetti perimysoikeutensa kruunuun ja prinssin asemansa ja hänet tunnettiin vain nimellä Sigvard Bernadotte. Hän oli tästä katkera ja yritti saada arvonimensä takaisin. Hän vetosi Kaarle XVI Kustaana vuonna 1973 valtaan nousseeseen veljenpoikaansa, joka ei myöskään palauttanut arvonimiä. Lopulta Sigvard nosti 2001 oikeusjutun Euroopan ihmisoikeustuomioistuimessa väittäen Ruotsin rikkoneen hänen ihmisoikeuksiaan. Juttua ei kuitenkaan käsitelty loppuun ennen Sigvardin kuolemaa. Lisäksi Ruotsi oli liittynyt oikeusistuimen jäseneksi lähes 20 vuotta arvonimen menetyksen jälkeen. Hän teki uran suunnittelijana, kuvittajana ja teollisena muotoilijana.https://www.suomenmaa.fi/uutiset/tiesitko-etta-ruotsin- kuningasperheella-oli-vuosikausia-perheriita-joka-paatyi-lopulta-euroopan- ihmisoikeustuomioistuimen-poydalle/ Hänen suunnittelemiaan esineitä olivat mm. Röda Clara -purkinavaaja, Margrethe-kulho, Bernadotte-kannut, Georg Jensenin hopeaesineet ja Facit Privat -kirjoituskone.https://web.archive.org/web/20121203203537/http://www.sassabrassa.se/?page_id=44 == Lähteet == ==Aiheesta muualla== Luokka:Vuonna 1907 syntyneet Luokka:Vuonna 2002 kuolleet Luokka:Ruotsin prinssit Luokka:Ruotsalaiset muotoilijat
Puskurinilkka

Puskurinilkka eli vanhemmalta nimeltään puskuriluikero (Zaprora silenus) on ahvenkaloihin kuuluva kalalaji, jota tavataan Tyynenmeren pohjoisosissa. Se on ainoa laji puskurinilkkojen heimossa (Zaproridae). ==Koko ja ulkonäkö== Puskurinilkka kasvaa kooltaan tyypillisesti noin 40 cm:n mittaiseksi, mutta voi saavuttaa 88-100 cm:n pituuden. Ruumiinrakenteeltaan se on tukeva ja pitkulainen ja pää on suuri. Selkäevä on hyvin pitkä ja pyrstöevä on tasapäinen. Lajin rintaevät ovat suuret ja pyöreät, vatsaevät puuttuvat. Kalan suu on kookas ja hampaat pienikokoiset. Puskurinilkalla ei ole uimarakkoa. Väriltään puskurinilkka on harmaa, ruskea tai vihertävä ja ruumiissa on vaaleampia kuvioita. Nuoret kalat ovat oranssinruskeita. ==Levinneisyys ja elintavat== Puskurinilkkaa tavataan Kaliforniaan kuuluvalta San Miguelin saarelta pohjoiseen Alaskaan, Beringinmerelle ja Aasiassa Venäjän rannikolta etelään Japaniin saakka. Aikuiset kalat elävät lähellä pohjaa aina 675 metrin syvyydessä. Nuoret kalat liikkuvat lähempänä pintaa yleensä meduusojen seuralaisina. Puskurinilkan ravintoa ovat meduusat, eräät muut selkärangattomat eläimet ja kalat. ==Lähteet== Luokka:Kivinilkkakalat